Þrátt fyrir þessa fækkun er um að ræða þriðja fjölmennasta ferðamannaárið frá upphafi talninga . Vísir / vilhelm Tæplega tvær milljónir erlendra farþegar fóru frá landinu um Keflavíkurflugvöll á síðasta ári . Alls var fækkun um 329 þúsund farþegar frá árinu 2018 , samkvæmt talningu Ferðamálastofu og Isavia . Fækkun þessi nemur 14,2 prósentum . Þrátt fyrir þessa fækkun er um að ræða þriðja fjölmennasta ferðamannaárið frá upphafi talninga . Bandaríkjamenn voru fjölmennastir þeirra sem sóttu Ísland heim á árinu eða um 464 þúsund talsins . Þrátt fyrir það fækkaði þeim um 230 þúsund á milli ára . Bretar mældust tæplega 262 þúsund en þeim fækkaði um 12 prósent . Þjóðverjar eru í þriðja sæti , alls um 132 þúsund , og fækkaði þeim um fimm prósent . Um 99 þúsund Kínverjar komu til Íslands á árinu og fjölgaði þeim um tíu prósent . Frakkar voru um 97 þúsund , sem er svipað og 2018 og þar á eftir Pólverjar ( 94 þúsund ) , Kanadamenn ( 67 þúsund ) , Spánverjar ( 59 þúsund ) , Danir ( 49 þúsund ) og Ítalir ( 47 þúsund ) Langflestir skiptifarþegar eru ekki inn í þessum tölum .